ครม. อนุมัติ “ขสมก.” กู้เงิน 7.52 พันลบ. เสริมสภาพคล่อง
ครม. ไฟเขียว “ขสมก.” กู้เงิน 7.52 พันลบ. เพื่อเสริมสภาพคล่องทางการเงิน ปัจจุบันขสมก. ยังคงมีหนี้ค้างชำระทั้งสิ้น 1.32  แสนลบ.
ครม. ไฟเขียว “ขสมก.” กู้เงิน 7.52 พันลบ. เพื่อเสริมสภาพคล่องทางการเงิน ปัจจุบันขสมก. ยังคงมีหนี้ค้างชำระทั้งสิ้น 1.32  แสนลบ.
18 ก.ค. 2565

นางสาวไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) อนุมัติให้องค์การขนส่งมลชนกรุงเทพ (ขสมก.) กู้เงินเพื่อเสริมสภาพคล่องทางการเงินประจำปีงบประมาณ 2566 จำนวน 7,516 ล้านบาท และให้กระทรวงการคลังเป็นผู้ค้ำประกันเงินกู้
ทั้งนี้สาเหตุเนื่องมาจากการที่ ขสมก. เก็บค่าโดยสารตามอัตราที่ภาครัฐกำหนดซึ่งต่ำกว่าต้นทุนที่แท้จริง และไม่สามารถปรับอัตราค่าโดยสารเพิ่มขึ้นตามสถานการณ์ปัจจุบันได้ ส่งผลให้ขาดทุนจากการดำเนินงานที่ผ่านมา มีภาระหนี้สินสะสม ดอกเบี้ยเพิ่มสูงขึ้นอย่างต่อเนื่อง ประกอบกับปัจจุบัน ขสมก.อยู่ระหว่างการดำเนินการทบทวนร่างแผนฟื้นฟูฯ ฉบับใหม่ เพื่อที่จะเสนอครม.อีกครั้ง โดยปัจจุบัน ขสมก. ยังคงมีหนี้ค้างชำระทั้งสิ้น 132,565 ล้านบาท
สำหรับการกู้เงินครั้งนี้ เป็นการชำระค่าเชื้อเพลิง 2,250 ล้านบาท, ชำระค่าเหมาซ่อม 1,422 ล้านบาท และเสริมสภาพคล่องทางการเงิน 3,844 ล้านบาท ซึ่งการกู้เงินจะทำให้ประหยัดค่าดอกเบี้ยค้างชำระได้ถึง 180.95 ล้านบาท